Паўночны паток
**«Паўночны паток»** (руск.: Северный поток, англ.: Nord Stream, раней **Паўночна-Еўрапейскі газаправод**) — магістральны газаправод паміж Расіяй і Германіяй, што праходзіць па дне Балтыйскага мора. Газаправод «Паўночны паток» — самы доўгі падводны маршрут экспарту газу ў свеце, яго працягласць — 1 224 км. Уладальнік і аператар — кампанія Nord Stream AG.

У праекце бяруць удзел Расія, Германія, Нідэрланды і Францыя; супраць яго рэалізацыі выступалі краіны транзіцёры расійскага газу і краіны Прыбалтыкі. Мэты праекта — павелічэнне паставак газу на еўрапейскі рынак і зніжэнне залежнасці ад транзітных краін.

Прэзідэнт Беларусі Аляксандр Лукашэнка 15 студзеня 2007 года назваў будаўніцтва Nord Stream «самым дурным праектам Расіі». «Невядома, што можа адбыцца з гэтым газаправодам, які ляжыць на кучы боепрыпасаў», — заявіў Лукашэнка. Ён дадаў, што Паўночна-Еўрапейскі газаправод можа ўвайсці ў кнігу рэкордаў Гінэса, і прапанаваў замест яго пракласці другую нітку газаправода «Ямал — Еўропа». «Будаўніцтва „Газпрамам" балтыйскага газаправода — гэта што, нармальная палітыка? Што, мы можам весці з такім кіраўніцтвам нармальныя перамовы?» — задаўся пытаннем беларускі прэзідэнт. Каментуючы выступленне Лукашэнкам, крыніца ў Крамлі заявіла РІА Навіны: «Гэтыя словы з'яўляюцца яшчэ адным добрым пацверджаннем неабходнасці будаўніцтва такога трубаправода».

Пракладка трубавода пачата ў красавіку 2010 года. У верасні 2011 года пачата запаўненне тэхналагічным газам першай з дзвюх нітак.

8 лістапада 2011 года пачаліся пастаўкі газу па першай нітцы газаправода.

18 красавіка 2012 года была скончана другая нітка.

8 кастрычніка 2012 года пачаліся пастаўкі газу па дзвюх нітках газаправода ў камерцыйным рэжыме.

У 2018-2019 будуецца паралельная галінка газаправода Паўночны паток-2, адкрыццё якой павялічыць транзіт да 110 млрд м³.

Зноскі
------

1. ↑  *Виталий Лукашов*. «Северный поток»: технический шедевр и знак партнерства (руск.)(недаступная спасылка).  Россия-24 (8 кастрычніка 2010). — Состоялась церемония открытия второй нити самого длинного в мире подводного газопровода. Архівавана з першакрыніцы 9 кастрычніка 2012. Праверана 15 кастрычніка 2012.
2. ↑  «Северный поток» (Nord Stream) **(нявызн.)**(недаступная спасылка).  Газпром. Архівавана з першакрыніцы 19 верасня 2015. Праверана 29 красавіка 2016.
3. ↑  Лукашенко назвал «самый дурацкий проект России» **(нявызн.)**(недаступная спасылка).  Lenta.ru (14 января 2007). Архівавана з першакрыніцы 15 студзеня 2012. Праверана 14 жніўня 2010.
4. ↑  Глава «Газпрома» Алексей Миллер на встрече с премьером РФ Владимиром Путиным в понедельник, 3 октября, сообщил дату запуска первой нитки газопровода «Северный поток» — 8 ноября **(нявызн.)**(недаступная спасылка).  Архівавана з першакрыніцы 20 мая 2013. Праверана 2011-10-3.

Спасылкі
--------

* Афіцыйны сайт Паўночна-Еўрапейскага газаправода(САГ)
* Інфармацыйныя матэрыялы
* У рэчышчы «Паўночнага патока» Архівавана 5 сакавіка 2016.
* Два праекта: Nord Stream і Langeled
* Пасол ЗША ў Швецыі Майкл Вуд запатрабаваў ад урада Швецыі перашкодзіць будаванню балтыйскага трубавода
* Эколагі абмяркоўваюць пытанні будавання і эксплуатацыі Nord Stream
* «Труба ў Еўропу» Архівавана 5 сакавіка 2012. Spektrum der Wissenschaft *Custom Publishing*, 2011)

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Лентапедыя |
| Нарматыўны кантроль | GND: 7863533-0 · VIAF: 242824041 · ЗЭКББ: NLB-ar13718166 |